钦定古今图书集成/明伦汇编/氏族典/第170卷 > 颜太初
## 钦定古今图书集成/明伦汇编/氏族典/第170卷 > 颜太初

按《宋史颜太初传》：“太初，字醇之，徐州彭城人，颜子四
十七世孙。少博学，有隽才，慷慨好义，喜为诗，多讥切
时事。天圣中，亳州卫真令黎德润为吏诬构，死狱中，
太初以诗发其冤，览者壮之。中进士后为莒县尉，因
事忤转运使，投劾去。久之，补阆中主簿，改临晋主簿，
后移应天府户曹参军，南京国子监说书，卒。著书号
‘洙南子’”，所居在凫、绎两山之间，号“凫绎处士。”有集十
卷，《淳曜联英》二十卷。